I begyndelsen af det syvende årtusind f.Kr. flyttede store grupper af mennesker ind i Tchad-[[Depression (geologi)|sænkningen]]. I slutningen af det første årtusind f.Kr. kom og faldt en række stater og imperier i Tchads sahelbælte, hvor alle fokuserede på kontrol over de [[Trans-Sahara-handelen|transsahariske handelsruter]], som passerede gennem regionen. [[Frankrig]] erobrede området i 1920 og indlemmede det som en del af [[Fransk Ækvatorialafrika]]. Under ledelse af [[François Tombalbaye]] blev Tchad selvstændig i 1960, men hans politik vakte misfornøjelse i den muslimske norddel af landet, hvilket kulminerede i udbruddet af en langvarig borgerkrig i 1965. I 1979 erobrede [[Gouvernement d'Union Nationale de Transition|oprørerne]] hovedstaden og gjorde en ende på [[hegemoni]]et fra syd. Rebellernes ledere kom imidlertid i indbyrdes strid indtil [[Hissène Habré]] besejrede sine rivaler. Han blev styrtet i 1990 af sin general [[Idriss Déby]]. I de senere år har [[Darfur-konflikten]] spredt sig over grænsen fra Sudan og destabiliseret landet.
Politik Historie Tidligere_riger,_stater,_protektorater,_kolonier_og_lande